Държавен вестник, бр. 21, 2000 г., стр. 24

С Т Р .  2 4
Д Ъ Р Ж А В Е Н   В Е С Т Н И К
Б Р О Й 21
(2) Изплащането на пенсия, отпусната по
международен договор, неполучена от починал
пенсионер, постоянно живял в чужбина, се из-
вършва по реда на чл. 78.
Чл. 92. (1) Териториалното поделение на
НОИ превежда сумите за изплащане на пен-
сиите по сметка на териториалното поделе-
ние “Български пощи”, открита в банковия
клон, който обслужва териториалното поде-
ление на НОИ. Сметните отношения на тери-
ториалното поделение на НОИ с териториал-
ното поделение “Български пощи” за изпла-
тените пенсии през месеца се уреждат до края
на същия месец.
(2) За извършване на работата по изплаща-
не на пенсиите чрез пощенската мрежа НОИ
чрез териториалните си поделения заплаща на
териториалните поделения “Български пощи”
8,5 на хиляда върху подлежащите на изплащане
през месеца пенсии. Те се превеждат до 7-о число
на следващия месец.
(3) Дължимият данък добавена стойност
върху сумата по ал. 2 се превежда от територи-
алното поделение на НОИ на териториалното
поделение “Български пощи” едновременно със
сумата по ал. 2.
(4) Преводите по ал. 2 и 3 се извършват
въз основа на фактура, която териториално-
то поделение “Български пощи” издава след
приключване изплащането на пенсиите през
месеца.
(5) При неправилно изплатена пенсия по
вина на служител от пощенската станция тя
се възстановява на териториалното поделе-
ние на НОИ от териториалното поделение
“Български пощи”.
Чл. 93. (1) При извършване на финансови
ревизии от контролните органи в пощенските
станции за констатирани случаи на неправилно
изплатени и отчетени пенсии се уведомява съ-
ответното териториално поделение на НОИ.
(2) Пенсионните органи извършват провер-
ки в пощенските станции за правилното прила-
гане на наредбата съвместно с органи на тери-
ториалните поделения “Български пощи”. Ре-
дът и начинът за извършване на проверките се
регламентират в съвместна инструкция.
Чл. 94. (1) Пощенските станции могат да
правят справки на пенсионерите или на тех-
ните пълномощници само за изплатените им
пенсии.
(2) Справки по отношение на остатъците по
заеми и постъпления на суми по влогове на
пенсионери се извършват в съответните банко-
ви клонове.
(3) Всички други справки относно пенсии се
правят само от съответните териториални по-
деления на НОИ.
Чл. 95. Пенсионерът избира само един от
начините за получаване на пенсията (пенсии-
те) и добавките към нея—чрез пощенска стан-
ция или банков клон.
ДОПЪЛНИТЕЛНИ РАЗПОРЕДБИ
§ 1. “Възрастта по чл. 68 от Кодекса за за-
дължително обществено осигуряване” е възраст-
та по чл. 68, ал. 1—3 КЗОО.
§ 2. “Действителен стаж” е действително
изслуженото календарно време по трудово или
служебно правоотношение, времето, през кое-
то лицето е работило без трудово правоотноше-
ние, както и времето, през което лицето изцяло
се е осигурявало за своя сметка.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 3. Пенсиите, отпуснати до 31 декември 1999 г.
по отменените Закон за пенсиите, Закон за пен-
сиониране на земеделските стопани-кооперато-
ри и Закон за общественото осигуряване от 1949 г.,
се приравняват по КЗОО, както следва:
1. за изслужено време и старост и за старост—
на пенсии за осигурителен стаж и възраст по
чл. 68 КЗОО;
2. за инвалидност поради общо заболяване—
на пенсии за инвалидност поради общо заболя-
ване по чл. 74 КЗОО;
3. за инвалидност поради трудова злополука
или професионално заболяване—на пенсии за
инвалидност поради трудова злополука и про-
фесионална болест по чл. 78 КЗОО;
4. военноинвалидни—на пенсии за военна
инвалидност по чл. 85 КЗОО;
5. гражданскоинвалидни—на пенсии за граж-
данска инвалидност по чл. 87 КЗОО;
6. социалните по чл. 45а, ал. 1, буква “а” по
отменения Закон за пенсиите—на социални
пенсии за инвалидност по чл. 90 КЗОО;
7. социалните по чл. 45а, ал. 1, буква “б” по
отменения Закон за пенсиите—на социални
пенсии за старост по чл. 89 КЗОО;
8. персоналните по чл. 45б и пенсиите по 45в
по отменения Закон за пенсиите—на персонал-
ни пенсии по чл. 92 КЗОО;
9. за особени заслуги—на пенсии за особени
заслуги по чл. 91 КЗОО.
§ 4. (1) От 1 януари 2000 г. пенсиите за инва-
лидност по отменените Закон за пенсиите и
Закон за пенсиониране на земеделските стопа-
ни-кооператори, отпуснати при I, II или III гру-
па инвалидност, както и социалните пенсии,
отпуснати въз основа на определена група ин-
валидност, се приравняват, както следва:
1. при I група инвалидност—на намалена
работоспособност над 90 на сто;
2. при II група инвалидност—на намалена
работоспособност от 71 до 90 на сто;
3. при III група инвалидност—на намалена
работоспособност от 50 до 70 на сто.
(2) Военноинвалидните пенсии, отпуснати
по процент на загубена работоспособност,
както и пенсиите по чл. 12, 28 и 30а от отме-
нения Закон за пенсиите се изплащат в разме-
ра на социалната пенсия за старост по чл. 89,
ал. 2 КЗОО.